Document ID: /fineweb-2-swissfilter-quality_10-filterrobots/filtered/01307.jsonl.gz/989

SHOQATA BASHKIMI
Shoqata Bashkimi u themelua në vitin 1993.
Themelimi i Shoqatës Bashkimi ishte ideja e disa veprimtarëve që jetonin në Uster dhe rrethinë, ata e panë të nevojshme dhe në mënyrë urgjente u grumbulluan dhe themeluan Shoqatën Shqiptare Bashkimi.
Qëllimet kryesore ishin për mbrojtjen e identitetit tonë kombëtar dhe qasjen në formë të organizuar tek organet Zvicerane duke dëshmuar që jemi një komb me kulturë shumë të lashtë evropiane.
Koha kur u themelua Shoqata Bashkimi, Shqiptarët të mbetur jashtë Shqipërisë ishin nën sundimin Jugosllav ku Serbia ushtronte politika shtypëse dhe shfarosëse ndaj popullit tonë.
Ne si një pjesë e popullit shqiptar përmes Shoqatës Bashkimi jemi munduar dhe ja kemi dalë që Komuna e Usterit me rrethinë të ketë një pasqyrë reale për kombin dhe kulturën tonë.
Duke punuar si Shoqatë ne arritëm të regjistrohemi në mesin e shoqatave të tjera dhe tani për nga numri jemi në krye të Shoqatave të huaja në Zvicër. Shoqata Bashkimi ka një anëtarësi të konsiderueshme dhe gjithmonë në rritje.
Me fillimin e grupit të vallëzimit interesimi për Shoqatën Bashkimi është tepër i madh edhe nga rinia jonë.
Shoqata Bashkimi bashkëpunon me të gjitha Shoqatat Shqiptare, Zvicerane dhe të tjera në Zvicër dhe jashtë saj.
Shoqata Bashkimi çdo vit organizon festat tona Kombëtare dhe festa të tjera lokale.
Synimi i Shoqatës Bashkimi është që të gjithë shqiptarët të bashkohen dhe të mos e harrojmë origjinën dhe gjuhën tonë, tu tregojmë fëmijëve tanë që kemi kulturë dhe vlera të lashta sa vet Evropa.
Nëse ne tani nuk veprojmë, gjeneratat që vijnë pas do ta kenë më të lehtë asimilimin, ndërsa gjuha jonë do të shkojë në harresë, kjo gjë nuk do të na falet kurrë.
Vetëm të bashkuar ne jemi më të fortë.